dipenten
Store norske leksikon,Realfag,Kjemi,Organisk kjemi,Organiske forbindelser
Dipenten er en kjemisk forbindelse av karbon og hydrogen. Forbindelsen er en fargeløs væske med behagelig sitronlignende lukt og kokepunkt 175 °C. Den er blandbar med alkohol, men uløselig i vann.
Kjemisk sett er dipenten en umettet syklisk forbindelse med kjemisk formel C10H16. Dipenten er optisk inaktiv limonen, en racemisk blanding av d- og l-limonen.Dipenten er et terpen og er meget utbredt i planteriket, særlig i bartrær, og finnes derfor rikelig i terpentinolje. Handelsvaren inneholder foruten dipenten også andre terpener og beslektede produkter. Dipenten fremstilles fra forskjellige eteriske oljer, ved destillasjon av terpentinolje og som biprodukt ved syntese av kamfer. Dipenten brukes blant annet som løsemiddel for harpikser, gummi, maling og lakker, og i trykksverte. Les mer i Store norske leksikon organisk kjemi limonen terpener